title: Dioxido de carbonio
text: O dioxido de carbonio ye un gas con formula quimica CO2, present en l'atmosfera terrestre en cantidatz muito baixas pero que tien una gran influencia en os sers vivos y en o clima por estar embrecato en a fotosintesi, a respiración celular, en as combustions, en a sedimentación u disolución d'o carbonato calcico, en o efecto hibernadero y en o escalfamiento climatico.
  
  Ye un gas incoloro, inodoro y insipido. No ye toxico, pero a suya acumulación puet fer que s'afoguen os animals u presonas que lo respiren por d'encima d'una concentración critica. Ye o gas més denso de l'aire y s'acumula facilment en os puestos baixos.
  
  A molecula de dioxido de carbonio ye formata por un atomo central de carbonio unito con dos enlaces covalents a dos atomos d'oxicheno, os tres atomos son aliniatos en linia recta: 
  O=C=O
  
  As cianobacterias, as algas y as plantas en a fotosintesi fan una reducción d'o dioxido de carbonio con l'aduya d'a luz solar y en liberan oxicheno, adhibindo o carbonio a compuestos organicos que producen ellas.
  
  Totz os ser vivos que fan a respiración celular producen como residuo o dioxido de carbonio.
  
  O dioxido de carbonio ye un d'os gases que regulan a temperatura d'a tierra creyando o efecto hibernadero. Manimenos l'aumento d'a concentración d'o dioxido de carbonio por a combustión d'o carbón y petrolio ye aumentando o efecto hibernadero producindo un escalfamiento global.
  
  O dioxido de carbonio influye en a precipitación y en a disolución d'o carbonato calcico:
  Ca2+ + 2 HCO3− = CaCO3 + H2O + CO2 
  
  Esta reacción conduce a la precipitación de calcita, o mineral mayoritario en as calsineras bi ha diferents condicions de formación de calsineras. Os sers vivos influyen n'esta reacción. En os puestos on se forman os travertins as plantas fendo a fotosintesi retiran o dioxido de carbonio y producen a precipitación d'o carbonato calcico en a suya superficie.
  
  As calsineras que bi ha aflorando en a superficie se disuelven por l'acción de l'augua de plevia que leva dioxido de carbonio disuelto.
  
  Compuestos quimicos
  Gases